Филип Депорт
Животът е едно бодливо, остро цвете…

Превод от френски: Пенчо Симов, 1978

chitanka.info

Животът е едно бодливо, остро цвете,

красиво призори и сухо вечерта;

прилича той на сняг сред лято над света

или на кораб лек, разбит от ветровете.

Това е колело, което зиме, лете

безспирно се върти; насладата, честта,

печалбата, ума са само суета

и облаци, и сън, и лудост, запомнете.

Уви, туй казвам аз — човек, добре разбрал,

че в бяг подир такъв лъжовен земен дял

най-хубавите дни са минали в забрава;

и ето че сега събирам урожай

— защото е била сеитбата такава —

срамувам се, тъжа, разкайвам се накрай.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.